# **Hrvatska turistička kartica**

**Transakciju Hrvatskom turističkom karticom mogu prihvatiti sva prodajna mjesta koja posjeduju fizički POS aparat namijenjen izvršenju platnih transakcija plaćanja usluga prema Odluci Nacionalnoj klasifikaciji djelatnosti odjeljcima, skupinama ili razredima:**

**55 Smještaj**

**56 Djelatnosti pripreme i usluživanja hrane i pića**

**77.34 Iznajmljivanje i davanje u zakup (leasing) plovnih prijevoznih sredstava**

**79.1 Djelatnosti putničkih agencija i organizatora putovanja (turoperatora) na području Republike Hrvatske**

**55 i 56** Ugostiteljska djelatnost u smislu Zakona o ugostiteljskoj djelatnosti je pripremanje i usluživanje jela, pića I napitaka i pružanje usluga smještaja.

Ugostiteljski objekti s obzirom na vrstu ugostiteljskih usluga koje se u njima pružaju

razvrstavaju se u skupine:

1. Hoteli- Hotel baština (heritage), Difuzni hotel, Hotel, Aparthotel, Turističko naselje, Turistički apartmani, Pansion, Integralni hotel (udruženi), Lječilišne vrste; Hoteli posebnog standarda;
2. Kampovi - Kamp, Kamp odmorište
3. Ostali ugostiteljski objekti za smještaj: Soba, Apartman, Studio apartman, Kuća za odmor, Prenoćište, Odmaralište za djecu, Hostel, Planinarski dom, Lovački dom, Učenički dom ili Studentski dom ili Akademis, Objekt za robinzonski smještaj.
4. Restorani: Restoran, Gostionica, Zdravljak, Zalogajnica, Pečenjarnica, Pizzeria, Bistro, Slastičarnica –, Objekt brze prehrane (fast food),
5. Barovi: Kavana, Noćni klub, Noćni bar, Disco klub, Caffe bar, Pivnica, Buffet, Krčma, Konoba, Klet, Beach bar, Kušaonica
6. Catering objekti
7. Objekti jednostavnih usluga: objekt jednostavnih usluga u kiosku, objekt jednostavnih brzih usluga, objekt jednostavnih brzih usluga u neokretnom vozilu, Objekt jednostavnih usluga u šatoru, objekt jednostavnih usluga na klupi, objekt jednostavnih usluga na kolicima

**77.34** Usluge čartera – usluge korištenja plovnih objekata s posadom ili bez posade, s pružanjem ili

bez pružanja usluge smještaja i/ili prehrane, radi odmora, rekreacije i krstarenja nautičara

**79.1** Turistička agencija znači trgovačko društvo, obrtnik ili njihova organizacijska jedinica, koji mogu pružati usluge kao trgovac, organizator ili prodavatelj te organizirati, posredovati ili pružati druge usluge vezane uz putovanje i boravak turista.

Usluge turističke agencije su:

1. organiziranje, prodaja i provedba paket-aranžmana

2. omogućavanje kupnje putovanja u povezanom putnom aranžmanu

3. organiziranje, prodaja i provedba izleta

4. posredovanje u prodaji paket-aranžmana

5. posredovanje u prodaji izleta

6. prodaja, posredovanje i rezervacija ugostiteljskih usluga

7. prodaja, posredovanje i rezervacija usluga prijevoza

8. organiziranje, prodaja i provedba usluga turističkog transfera

9. prodaja, posredovanje i rezervacija usluga u posebnim oblicima turističke ponude

10. prodaja, posredovanje i rezervacija usluga turističkih vodiča, voditelja putovanja i usluga

upravljanja plovnim objektima nautičara (skipera)

11. zastupanje domaćih i stranih putničkih agencija

12. organiziranje, prodaja i provedba turističkih usluga u kongresnom turizmu

13. prihvat i ispraćaj gostiju te ostala asistencija gostima za vrijeme boravka, izdavanje računa,

naplata, obračun i uplate boravišne pristojbe i drugih pristojbi, vođenje popisa gostiju, prijava

boravka i vođenja drugih evidencija temeljem posebnih propisa, a u ime i za račun pružatelja

ugostiteljskih usluga u domaćinstvu i/ili poljoprivrednom gospodarstvu

14. organiziranje i obavljanje usluga vezanih uz održavanje i čišćenje smještajnih objekata

pružatelja ugostiteljskih usluga čiju uslugu posreduju

15. posredovanje u sklapanju ugovora o osiguranju putnika i prtljage

16. pomoć u pribavljanju putnih isprava, viza i drugih isprava potrebnih za prijelaz granice i

boravak u inozemstvu, isprava za lov, ribolov, ronjenje, plovidbu nautičara te drugih isprava

potrebnih za organizaciju i provođenje različitih oblika turističke ponude

17. prodaja, posredovanje i rezervacija ulaznica za sve vrste priredbi, muzeja i dr.

18. prodaja robe vezane za potrebe putovanja (razne putne potrepštine, suveniri, turističke

publikacije i slično)

19. pružanje usluga u vezi s poslovanjem karticama i putničkim čekovima te pružanje mjenjačkih

usluga sukladno posebnim propisima

20. prodaja, posredovanje i rezervacija usluga iznajmljivanja vozila (rent-a-car, rent-a- scooter I slično), letjelica i plovnih objekata (rent-a-boat)

21. agencijsko-pomorske usluge za prihvat i otpremu jahti i brodica sukladno posebnim propisima